গাজোল থানার পুলিশের হাতে গ্রেফতার ব্রাউন সুগার পাচারকারী

মালদহ: ফের জাতীয় সড়ক ধরে পাচারের চেষ্টা লক্ষাধিক টাকার ব্রাউন সুগার! আর সেই খবর গোপন সূত্রে খবর পায় মালদহের গাজোল থানার পুলিশ। আর তারপরেই অভিযানে নামে তারা। অভিযান চালিয়ে গাজোল থানার পুলিশ কোদূবরী মোড় এলাকার ৩৪ নম্বর জাতীয় সড়ক থেকে গ্রেফতার করা হয় ব্রাউন সুগার পাচারকারীদের।

আরও পড়ুন: কেজরিকে হারিয়ে দিল্লির মুখ্যমন্ত্রী হচ্ছেন পরবেশ সিং বর্মা?

উল্লেখ্য, বিহার থেকে আসা সন্দেহজনক একটি গাড়িকে লক্ষ্য করে গাজল থানার পুলিশ। চালানো হয় তল্লাশি। আর তাতেই মেলে বড় সাফাল্য। সন্দেহজনক গাড়ি থেকে উদ্ধার করা হয় ৫১৩ গ্রাম ব্রাউন সুগার। যার আনুমানিক বাজার মূল্য প্রায় পঞ্চাশ লক্ষ টাকা। ঘটনায় গ্রেফতার করা হয় দুইজনকে। যার মধ্যে রয়েছে এক নাবালক। ধৃতদের নাম রাহুল কুমার বয়স ২৫ এবং ছোট্টু কুমার বয়স ১৫। তাদের দুজনের বাড়িই বিহারের তেত্রী এলাকায়। পুলিশ সূত্রে খবর, উদ্ধার হওয়া নিষিদ্ধ মাদকগুলি মালদহ থেকে বিহারের উদ্দেশে পাচারের জন্য নিয়ে যাওয়া হচ্ছিল। অভিযুক্ত দুজনকে যেমন গ্রেফতার করা হয়েছে, পাশাপাশি মাদক পাচারের কাজে ব্যবহৃত গাড়িটিকেও আটক করেছে পুলিশ।

দেখুন অন্য খবর